Ләззат Молдабекқызы Қалтаева

Ләззат Молдабекқызы Қалтаева (4 ақпан 1965, Қызылорда қаласы, Қызылорда облысы, Қазақ КСР) — Қазақстанның қоғам қайраткері, Парламент Сенатының депутаты (2022-2024). «Аманат» партиясы Саяси кеңесі бюросының мүшесі (2022 ж. бастап). «Шырақ» мүгедек әйелдер қауымдастығы» қоғамдық бірлестігінің төрайымы, «Орталық Азия мүгедектер форумы» заңды тұлғалар бірлестігінің төрайымы (2006 ж. бастап). БҰҰ ЭСКАТО «Мүгедектердің құқықтары үшін күрескер» сыйлығының иегері, 2013-2022 жж. Азия-Тынық мұхиты аймағындағы мүгедектер онжылдығын жүзеге асыру жөніндегі жұмыс тобының мүшесі. «Алматы қаласының Құрметті азаматы» атағына (2021 ж.) ие.

«Мүгедектердің дербес өмір сүру мектебі» жобасының авторы (20 қаңтар 2021 ж. № 14551 куәлік).

 Өмірбаяны 
1965 жылы 4 ақпанда Қызылорда қаласында дүниеге келген.

1983 жылы Бүкілодақтық сырттай өнер институтын «графика және станок кескіндемесі» мамандығы бойынша бітірді.

1997 жылы ҚМЭБИ қарамағындағы «Арман» оқу орталығын «бағалы қағаздармен мәмілелер жөніндегі маман» мамандығы бойынша бітірді.

2014 жылы «Заңтану» мамандығы бойынша Каспий мемлекеттік университетін бітірді.

1987-1991 жылдары — Алматы қаласы Фрунзе аудандық мүгедектер қоғамының хатшысы болды;

1997-2001 жылдары — Алматы қаласындағы «ДАЭКО» ЖАҚ, «Дәнекер» ЖАҚ, «Қазақстан-Аудит» ЖАҚ бағалы қағаздармен операциялар бойынша маман болды;

2001 жылдан бастап — «Шырақ» мүгедек әйелдер қауымдастығы» ҚБ төрайымы болды;

2006 жылдан бастап — «Алматы қаласы мүгедектер ұйымдарының қауымдастығы» МКҚК төрайымы («Орталық Азия мүгедектер форумы» АБҰ болып қайта тіркелген) болды;

2006 жылдан 2022 жылға дейін; 2024 жылдың қаңтарынан бастап — Қазақстан Республикасы Президентінің қарамағындағы Әйелдер істері және отбасылық-демографиялық саясат жөніндегі ұлттық комиссияның мүшесі болды;

2016-2020 жылдары — Алматы қаласы мәслихатының депутаты болды.

2022-2024 жылдары — ҚР Парламенті Сенатының депутаты болды.

 Марапаттары 
 2011 — Қазақстан Республикасының тәуелсіздігіне 20 жыл медалі;
 2012 — БҰҰ ЭСКАТО «Мүгедектердің құқықтары үшін күрескер» сыйлығы;
 2015 — «Құрмет» ордені;
 2020 — Қазақстан Республикасы Президентінің Алғыс хаты;
 2020 — «Қазақстан Республикасының Конституциясына 25 жыл» медалі;
 2021 — Алматы қаласы әкімдігінің «Еңбегі үшін» медалі;
 2021 (19 қыркүйек) — «Алматы қаласының Құрметті азаматы» атағы;
 2023 — «Парасат» ордені;

 Дереккөздер 

Санат:Абай атындағы Қазақ Ұлттық педагогикалық университеті түлектері
Санат:Қазақстан қоғам қайраткерлері
Санат:Алматының құрметті азаматтары
Санат:Аманат партиясының мүшелері
Санат:Қазақстан Парламенті Сенатының депутаттары